નવી દિલ્હી, 28 ફેબ્રુઆરી: મોદી સરકારના પહેલા સામાન્ય બજેટમાં મધ્યમ વર્ગના લોકો માટે કંઇ ખાસ યોજનાઓ જોવા ના મળી, ઉપરથી સર્વિસ ટેક્સ અને એક્સાઇઝ ડ્યૂટીમાં વધારો કરવાથી રોજીંદા જીવન જરૂરીયાતની વસ્તુઓ પર બોઝો વધી ગયો છે. જો આ ઝટકામાંથી હજી દેશની જનતા બહાર આવી નથી એવામાં સાંજ ઢળતાની સાથે જ તેમને બીજો ઝટકો મળ્યો અને તે પેટ્રોલ અને ડીઝલના ભાવમાં વધારો. ઓઇલ કંપનીયોએ પેટ્રોલ અને ડીઝલની કિંમતોમાં ત્રણ-ત્રણ રૂપિયાનો વધારો ઝીંકી દીધો છે. નવા ભાવ આજ રાત્રિથી લાગુ થશે.